### Resumé

Vejle Kommune har reserveret midler i statens pulje for områdefornyelse for landsbyer. Forvaltningen foreslår, at midlerne bruges til områdefornyelse i og omkring Egtved.
Der søges anlægsbevilling til 2 projekter støttet af statens pulje til Landsbyfornyelse.

### Sagsfremstilling

Vejle Kommune har ansøgt staten om at få del i den statslige udgiftsramme til fornyelse af landsbyer. Staten har i 2023 givet tilsagn om reservation af 1.545.966 kr. hvoraf der er en rest tilbage på  1.379.350 kr. Og i 2024 tilsagn om reservation af 1.164.561 kr. til Vejle Kommune. I Vejle Kommune er det landsbyer og landområder med under 4.000 indbyggere, der ligger inden for tildelingskriterierne. Midlerne Forvaltningen anbefaler, at de statslige landsbyfornyelsesmidler for 2023 og del af midler fra 2024 bruges til, er områdefornyelse i og omkring Egtved.

I Vejle Kommune er det landsbyer og landområder med under 4.000 indbyggere, der opfylder tildelingskriterierne. Ved ansøgning om de statslige midler gælder det, at staten kan finansiere op til 60 procent af de samlede projektudgifter, mens Vejle Kommune skal bidrage med 40 procent i egenfinansiering.

Vejle Kommune har ansøgningsfrist for 2023 puljemidlerne i juni måned i indeværende år.

Forvaltningen anbefaler, at de resterende statslige byfornyelsesmidler fra 2023 samt en del af midlerne fra 2024 anvendes til områdefornyelse i og omkring Egtved.

Konkret foreslås det, at en del af midlerne anvendes til at støtte lokale, borgerdrevne projekter, som opnår tilsagn fra byrådets byvisionspulje i Egtved. Disse projekter skal bidrage til lokalsamfundets udvikling og understøtte realiseringen af byvisionen for Egtved. Aktuelt gennemføres en borgerafstemning i Egtved via BorgerLAB, hvor 12 indsendte projektidéer er i spil. Målet er at igangsætte op til fem borgerprojekter baseret på de idéer, der opnår flest stemmer. Det tilstræbes, at disse projekter færdiggøres inden udgangen af 2026.

Herudover anbefales det, at en del af midlerne anvendes til at forbedre forbindelsen mellem [adresse] og det kommende oplevelsescenter *Egtvedpigens Verden* via Egtved Holt. Forbindelsen skal styrke både tilgængeligheden og den fysiske kobling mellem byen og oplevelsescentret og forventes at have en positiv effekt på lokal udvikling og turisme. Det er en forudsætning, at den resterende medfinansiering til forbindelsen ved Tejs Møller kan sikres inden ansøgningsfristen for de statslige puljemidler udløber.

[adresse] ansøgningsfrist for 2023-puljemidlerne er 30. juni 2025.

### Økonomi

Der er tidligere givet anlægsbevilling til [adresse] på 500.000 kr. - de indgår nu som egenfinansiering (40%), hvorfor forhøjelse af anlægsbevilling udgift/indtægt udgør statens andel på 60% 750.000 kr.

![](data:image/jpeg;base64...)
Figur 1 Ny/ændring af anlægsbevilling

![](data:image/jpeg;base64...)
Figur 2 Tillægsbevilling til rådighedsbeløb

 **Opsummering af de bevillingsmæssige konsekvenser**Sagen medfører, at der samlet anvendes 1,25 mio. kr. i udgift til Byvision Egtved. Udgiften finansieres af den tidligere bevilling til projektet med 0,5 mio. kr. samt forhøjelse af anlægsbevilling og rådighedsbeløb i 2026 med 0,75 mio. kr. finansieret af statens pulje til Landsbyfornyelse.

Til Vejprojekt v. Egtved Holt gives der anlægsbevilling og afsættes rådighedsbeløb på 1,8 mio. kr. i udgift og 1,080 mio. kr. i indtægt i 2025. Udgiften finansieres af statens pulje til Landsbyfornyelse med 1,080 mio. kr. samt 0,720 mio. kr. af det afsatte budget i 2027 fra puljen til Byudvikling, klimasikring, omfartsvej og infrastruktur. Forskydning over år sker via kassen.

Tilsagnsbeløb (60%) er på baggrund af egenfinansiering (40%).

**Høring**Centralt Budget har ingen bemærkninger af bevillingsmæssig karakter.

### Klima og resiliensvurdering

Byfornyelse i landsbyer kan spille en central rolle i at imødekomme samfundsmæssige forandringer ved at styrke både den sociale og økonomiske resiliens lokalt.
I Egtved vil projektets fokus på borgerdrevet byfornyelse bidrage til at forstærke den lokale identitet og skabe øget social samhørighed blandt byens borgere.
Samtidig fremmer investeringerne i det fysiske miljø en bæredygtig lokaløkonomi ved at understøtte handelslivet og skabe attraktive rammer for byliv, turisme og fællesskab.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 3. juni 2025, punkt 109:

**at** de bevillingsmæssige konsekvenser godkendes, jf. bevillingsskema under afsnittet økonomi.

#### Beslutning fra Teknisk Udvalg, den 3. juni 2025, punkt 109:

Anbefalet.

Frode Nilsson var fraværende.

#### Beslutning fra Økonomiudvalget, den 16. juni 2025, punkt 166:

Anbefales.

Fraværende: Conny Jessen og Ludvig Nilsson.

### Beslutning

Godkendt.

Fraværende: Oskar Mathiasen, i stedet mødte Jacob Poulsen.

Fraværende: Ludvig Nilsson, i stedet mødte Frederik Thygesen.

Fraværende: Ella Iversen, i stedet mødte Kristine Klausen.